CELEX: 32017D0131
Language: hr
Date: 2017-01-24 00:00:00
Title: Provedbena odluka Komisije (EU) 2017/131 оd 24. siječnja 2017. o izmjeni Provedbene odluke Komisije 2014/184/EU o izuzimanju određenih usluga u poštanskom sektoru u Austriji od primjene Direktive 2004/17/EZ Europskog parlamenta i Vijeća o usklađivanju postupaka nabave subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga (priopćeno pod brojem dokumenta C(2017) 259) (Tekst značajan za EGP. )

26.1.2017   
            
            
               HR
            
            
               Službeni list Europske unije
            
            
               L 21/103
            
         PROVEDBENA ODLUKA KOMISIJE (EU) 2017/131
   оd 24. siječnja 2017.
   o izmjeni Provedbene odluke Komisije 2014/184/EU o izuzimanju određenih usluga u poštanskom sektoru u Austriji od primjene Direktive 2004/17/EZ Europskog parlamenta i Vijeća o usklađivanju postupaka nabave subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga
   
      
         (priopćeno pod brojem dokumenta C(2017) 259)
      
   
   (Vjerodostojan je samo tekst na njemačkom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2004/17/EZ Europskog parlamenta i Vijeća od 31. ožujka 2004. o usklađivanju postupaka nabave subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga (1), a posebno njezin članak 30. stavke 5. i 6.,
   nakon savjetovanja sa Savjetodavnim odborom za ugovore o javnoj nabavi,
   budući da:
   
               (1)
            
            
               Društvo Österreichische Post AG (dalje u tekstu „Austrijska pošta”) 1. listopada 2013. Komisiji je poslalo zahtjev na temelju članka 30. stavka 5. Direktive 2004/17/EZ. Zahtjev se odnosi na određene poštanske usluge te na određene usluge koje nisu poštanske usluge, a obje vrste usluga pruža Austrijska pošta na državnom području Austrije. Predmetne su usluge u zahtjevu opisane kako slijedi:
               
                           (a)
                        
                        
                           poštanske usluge za adresirane pismovne pošiljke među poslovnim korisnicima (dalje u tekstu „B2B”) i između poslovnih i privatnih korisnika (dalje u tekstu „B2C”) na nacionalnoj razini („domaće” i „ulazne”);
                        
                     
                           (b)
                        
                        
                           poštanske usluge za adresirane pismovne pošiljke među privatnim korisnicima (dalje u tekstu „C2C”) i između privatnih i poslovnih korisnika (dalje u tekstu „C2B”) na nacionalnoj razini („domaće” i „ulazne”);
                        
                     
                           (c)
                        
                        
                           poštanske usluge za adresirane, međunarodne („izlazne”) pismovne pošiljke B2B i B2C (dalje u tekstu „B2X”) te C2B i C2C (dalje u tekstu „C2X”);
                        
                     
                           (d)
                        
                        
                           poštanske usluge za adresirane promidžbene pismovne pošiljke na nacionalnoj i međunarodnoj razini;
                        
                     
                           (e)
                        
                        
                           poštanske usluge za neadresirane promidžbene pismovne pošiljke na nacionalnoj i međunarodnoj razini;
                        
                     
                           (f)
                        
                        
                           poštanske usluge za adresirane i neadresirane časopise;
                        
                     
                           (g)
                        
                        
                           usluge upravljanja urudžbenim uredima;
                        
                     
                           (h)
                        
                        
                           usluge s dodanom vrijednošću povezane s elektroničkim medijima, koje u cijelosti pružaju takvi mediji;
                        
                     
                           (i)
                        
                        
                           filatelija – posebne poštanske marke;
                        
                     
                           (j)
                        
                        
                           financijske usluge.
                        
                     
         
               (2)
            
            
               Komisija je 2. travnja 2014. donijela Provedbenu odluku 2014/184/EU (2). Tom su Odlukom sljedeće poštanske usluge u Austriji izuzete od pravila o javnoj nabavi:
               
                           (a)
                        
                        
                           usluge upravljanja urudžbenim uredom;
                        
                     
                           (b)
                        
                        
                           usluge s dodanom vrijednošću povezane s elektroničkim medijima, koje u cijelosti pružaju takvi mediji;
                        
                     
                           (c)
                        
                        
                           filatelističke usluge i usluge platnog prometa koje se pružaju u vlastito ime.
                        
                     
         
               (3)
            
            
               Za ostale usluge navedene u zahtjevu Komisija je utvrdila da uvjeti za izuzeće nisu ispunjeni, stoga se nastavila primjenjivati Direktiva 2004/17/EZ.
            
         
               (4)
            
            
               Austrijska pošta 24. lipnja 2014. pred Općim je sudom pokrenula (3) postupak za djelomično poništenje Provedbene odluke 2014/184/EU.
            
         
               (5)
            
            
               Opći je sud 27. travnja 2016. poništio Provedbenu odluku 2014/184/EU u mjeri u kojoj se tvrdi da se Direktiva i dalje primjenjuje na tržište poštanskih usluga za adresirane pismovne pošiljke B2B i B2C na međunarodnoj razini u Austriji. Opći je sud odbacio tužbu Austrijske pošte u pogledu ostaloga.
            
         
               (6)
            
            
               Provedbenu odluku 2014/184/EU trebalo bi stoga na odgovarajući način izmijeniti,
            
         ODLUČILA JE:
   Članak 1.
   U članku 1. Provedbene odluke 2014/184/EU dodaje se sljedeća točka:
   
      
                  „(e)
               
               
                  poštanske usluge za adresirane, međunarodne pismovne pošiljke B2B i B2C”.
               
            
   Članak 2.
   Ova je Odluka upućena Republici Austriji.
   
      Sastavljeno u Bruxellesu 24. siječnja 2017.
      
         
            Za Komisiju
         
         Elżbieta BIEŃKOWSKA
         
            Članica Komisije
         
      
   
   
      (1)  SL L 134, 30.4.2004., str. 1.
   
   
      (2)  Provedbena odluka Komisije 2014/184/EU оd 2. travnja 2014. o izuzimanju određenih usluga u poštanskom sektoru u Austriji od primjene Direktive 2004/17/EZ Europskog parlamenta i Vijeća o usklađivanju postupaka nabave subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga (SL L 101, 4.4.2014., str. 4.).
   
      (3)  Österreichische Post AG protiv Komisije, T-463/14, EU:T:2016:243.